vel a talibus pecunias extorquent, quod cedit in grande dampnum et prejudicium ac etiam maximam diffamationem civitatis predicte, dignetur ipsa magnificencia dicte civitatis per sua privilegia concedere ne subvicarii abinde in antea a talibus transeuntibus et secum ducentibus eorum uxores vel concubinas inquirere que nec quales sint nec sub aliquo quesito colore aliquas pecunias extorquere. Et si contrarium fecerint penam centum libre incurrant curie regie dicte civitatis applicandam. Responsio : Prohibemus predicta fieri per subvicarios memoratos concedimus sic observari prout petitur, et sub pena contrafacientem pro qualibet vice XXV libre coronatorum curie dicte civitatis comodis si contrafactum fuerit ipso jure irremissibiliter applicanda. 
 Contra banerium vendendum territorium
 Item cum emptores bannorum curie regie multotiens vendere contingat tenentibus et habentibus averia territorium dicte civitatis et cum illis se concordare et pactiones facere quod cedit in grande dampnum civium predictorum, dignetur ipsa magnificencia concedere per sua privilegia dicte civitati quod dicti emptores non possint nec valeant de cetero talibus nutrimentibus et tenentibus averia territorium seu partem vendere sub pena XXV libre coronatorum curie applicanda nec cum eis concordare.  Responsio : Concedimus et fiat ut petitur. 
 De faciendo navigia remorum
 Item quod cum retroactis temporibus nulla persona dicte civitatis fuerit ausa facere navigia remorum seu quecumque alia absque curie predicte licentia, ex quo dicta universitas est plurimum dampnificata dignetur dicta magnificencia concedere per sua privilegia quod omnis quecumque persona dicte civitatis que navigium seu navigia quecumque aut cujuscumque maneriei possint et valeat facere infra tersenale civitatis Nicie absque aliquorum officialium regiorum licentia et absque aliqua pena data primitus fidejussone si navigium aliquorum fieri contigerit remorum per illum seu illos qui illa facerent seu facere vellent de non offendendo amicis et christianis sub magna pena informa.  Responsio : Informati sumus quod dictum tercenale est nobilis Petri de Grimaldis quare ibi dare non possumus licentiam postulatam si tamen dictum tercenale sit curie regie vel etiam si alibus volunt dicta
